Dende o punto de vista linguistico son curiosas as islas linguisticas prou diferents d'os d'a redolada, o chipranesco en o costau castellanoparlant, con caracters sobrarbeses, y en o costau catalanoparlant o maellán (maellà), con caracters ribagorzanos y valencianos. En Casp o castellán tiene muito substrato aragonés, pero tamién muitos catalanismos, y en Favara son presens qualques caracters que no son chenerals en l'alto Matarranya, pero que se troban millor a l'este y a o sud d'esta comarca vecina.